เลขาธิการคณะกรรมการการอาชีวศึกษา ลงพื้นที่ขับเคลื่อนโครงการผลิตและพัฒนากำลังคนอาชีวศึกษาสมรรถนะสูง วิทยาลัยเทคนิควังน้ำเย็น จังหวัดสระแก้ว
ว่าที่ร้อยตรีธนุ วงษ์จินดา เลขาธิการคณะกรรมการการอาชีวศึกษา ลงพื้นที่ขับเคลื่อนโครงการผลิตและพัฒนากำลังคนอาชีวศึกษาสมรรถนะสูง วิทยาลัยเทคนิควังน้ำเย็น จังหวัดสระแก้ว โดยกล่าวว่า สำนักงานคณะกรรมการการอาชีวศึกษา ให้ความสำคัญในการผลิตและพัฒนากำลังคนอาชีวศึกษาสมรรถนะสูง ยกระดับอาชีวศึกษาระบบทวิภาคีในทุกระดับการศึกษา ควบคู่กับการพัฒนานักเรียน นักศึกษา ครูและบุคลากรทางการศึกษา ซึ่งปัจจุบัน วิทยาลัยเทคนิควังน้ำเย็น มีนักเรียน นักศึกษา 2,500 คน บุคลากร 99 คน โดยมีนักเรียนนักศึกษาทวิภาคี 425 คน (17%) ซึ่งต้องเพิ่มจำนวนนักเรียนนักศึกษาให้มากขึ้น โดยเฉพาะด้านการเกษตร จึงมุ่งเน้นนโยบายเร่งด่วน (Quick Win) ในด้านการปฏิรูปวิทยาลัยเกษตร ทำงานเชิงรุก สื่อสารกับประชาชนให้มากขึ้น เพื่อให้มีผู้สนใจเรียนมากขึ้น ตอบโจทย์การผลิตกำลังคนอาชีวะสมรรถนะสูงให้สอดคล้องกับความต้องการของประเทศเลขาธิการคณะกรรมการการอาชีวศึกษา และคณะ ได้ตรวจเยี่ยมศูนย์ความเป็นเลิศทางอาชีวศึกษา Excellent Center เทคโนโลยีธุรกิจดิจิทัล วิทยาลัยเทคนิควังน้ำเย็น โดยมีการแสดงผลงานของนักศึกษาแผนกคอมพิวเตอร์ธุรกิจ อาทิ งานออกแบบโลโก้ กราฟฟิก เว็บไซต์ นวัตกรรมงานสกรีนอาร์ตเวิร์ค ลงบนพื้นผิวต่างๆ โดยสามารถผลิตสินค้า Made to Order แบบครบวงจร ต่อยอดเป็นอาชีพสร้างรายได้ได้ในอนาคต